শবের সঙ্গে যৌনাচার। নেক্রোফিলিয়া। শিউরে ওঠার মতো বিকৃত যৌনাচারের সম্ভাবনাও উড়িয়ে দেওয়া যাচ্ছে না রবিনসন স্ট্রিটের কঙ্কাল কাণ্ডে। মৃতদেহের প্রতি যৌন আকর্ষণ। অসুস্থ সেই আকাঙ্খা থেকে বাস্তবে শবের সঙ্গে সহবাস। ইতিহাসের পাতাতেও সেই বিকৃতির উদাহরণ খুঁজে পাওয়া যায়। গ্রিসের অত্যাচারী রাজা পেরিঅ্যান্ডারের শব-কামের কথা উঠে এসেছে ইতিহাসের জনক হেরোডোটাসের লেখায়।
 ব্যুরো: শবের সঙ্গে যৌনাচার। নেক্রোফিলিয়া। শিউরে ওঠার মতো বিকৃত যৌনাচারের সম্ভাবনাও উড়িয়ে দেওয়া যাচ্ছে না রবিনসন স্ট্রিটের কঙ্কাল কাণ্ডে। মৃতদেহের প্রতি যৌন আকর্ষণ। অসুস্থ সেই আকাঙ্খা থেকে বাস্তবে শবের সঙ্গে সহবাস। ইতিহাসের পাতাতেও সেই বিকৃতির উদাহরণ খুঁজে পাওয়া যায়। গ্রিসের অত্যাচারী রাজা পেরিঅ্যান্ডারের শব-কামের কথা উঠে এসেছে ইতিহাসের জনক হেরোডোটাসের লেখায়। মিশরের মমির সঙ্গেও জুড়ে আছে শবকামের কাহিনী। নেক্রোফিলিয়ার ভয়েই মমি তৈরির আগে সুন্দরী মহিলাদের দেহ মৃত্যুর পর দিন চারেক ফেলে রাখা হত। দেহে খানিকটা পচন ধরলে তবেই তা মমি প্রস্তুতকারকদের হাতে তুলে দেওয়া হত। পেশাগত কারণে শবদেহের সঙ্গে থাকতে হয়, এমন মানুষদের মধ্যেই নেক্রোফিলিয়ার প্রবণতা বেশি করে দেখা গিয়েছে। তবে এর বাইরেও বেশ কিছু উদাহরণ রয়েছে। বিকৃত যৌনাচারের তেমনই বেশ কয়েকটি ঘটনা দুনিয়া জুড়ে আলোড়ন ফেলে দিয়েছিল। নেক্রোফিলিয়াকদের তালিকার ওপর দিকে থাকা মানুষদের বেশিরভাগই সিরিয়াল কিলার।  যেমন, আমেরিকার এড গেইন। দুই মহিলাকে খুনের পর তাদের দেহ কবর থেকে বার করে এনেছিল সে। শুধু শবের সঙ্গে সহবাসই নয়। শব সঙ্গে নিয়ে থাকার প্রবণতাও নেক্রোফিলিয়া। কলকাতার রবিনসন স্ট্রিটের শব-সহবাসের রহস্য ভেদে তাই নেক্রোফিলিয়ার সম্ভাবনাও উঠে আসছে।